V drugi polovici marca 1941, ob pristopu Jugoslavije k Trojnemu paktu, je bil Furlan evakuiran iz države s pomočjo britanske obveščevalne službe, s katero je sodeloval. Po invaziji držav osi na Jugoslavijo in po italijanski okupaciji dela Slovenije je bil obsojen na smrt v odsotnosti s strani italijanskih oblasti. Po kratkem postanku v Palestini, je Furlan odpotoval v Združene države. Skupaj s pobeglima slovenskima liberalno-konzervativnima politikoma Izidorjem Cankarjem in Francem Snojem, je Furlan propagiral za jugoslovansko in slovensko stvar. Leta 1942 je objavil brošuro z naslovom "Fighting Yugoslavia: The Struggle of the Slovenes", v kateri je, med drugim, oblikoval slovenske zahteve za priključitev rodne Julijske krajine k Jugoslaviji.